<classify> CHRISTINA GAULUHANGA-DAR ES SALAAM WAKATI jana ikiwa kilele cha Maonesho ya Biasharaya Kimataifa ya Dar es Salaam, maarufu Sabasaba, maelfu ya wananchiwaliojitokeza walionekana kuwa zaidi na kiu ya kupata vitambulisho vya taifa navyeti vya kuzaliwa. Hayo yalijidhirisha kutokana na kuwapo mamia yawatu kwenye misururu banda la Mamlaka ya Vitambulisho vya Taifa Nida na Wakalawa Usajili, Ufilisi na Udhamini Rita. Uhitaji wa nyaraka hizo muhimu, ulifanya piabanda la Mahakama na lile la Chama cha Wanasheria wa Tanganyika TLS, kuwa nawatu wengi waliokuwa wakifika ili wapate mihuri ama viapo vitakavyowawezeshakupata vitambulisho vya taifa na vyeti vya kuzaliwa. Mkuu wa Kitengo cha Mawasiliano Nida, ThomasNyakabengwe, aliiambia MTANZANIA kuwa mwamko kwa mwaka huu ni mkubwa, kwambawamekuwa wakipokea wananchi zaidi ya 9,000 kwa siku. Wengi wanaofika hapa kuchukua vitambulishohawana taarifa sahihi, hata taarifa za wazazi wao, alisema Nyakabengwe. Alisema wanaofika katika banda lao, wanaendakuulizia taarifa za vitambulisho vyao, kutafuta vipya na baadhi yao wanahitajielimu ya matumizi ya vitambulisho hivyo. Wanaofika kupiga picha na alama za vidoleni watu 200 kwa siku, alisema Nyakabengwe. Alisema kwa siku wamejipanga kuhudumia watu 200,hivyo wanalazimisha kufungua banda saa mbili asubuhi badala ya saa nne iliwaweze kuhudumia kwa wakati. Ofisa Masoko wa Rita, Edwin Mbekenga, alisema kwamwaka huu wananchi wamejitokeza kwa wingi zaidi tofauti na miaka ya nyuma. Alisema wengine wanashindwa kuhudumiwa kwa kukosabaadhi ya vielelezo. Wengi wanaofika hapa hawana vitambulishowala vielelezo, tunajitahidi kuwapa elimu na kuwahudumia waliokamilishataratibu, alisema Mbekenga. Ofisa masoko mwine wa Rita, Josephat Kimaro,alisema kwa siku wanahudumia zaidi ya watu 1,000 lakini wanaofanikiwakukamilisha usajili ni kati ya 700. Alisema tayari wameanza kugawa vyeti kwawaliokamilisha taratibu. Takwimu kamili tutazitoa baadaye nawaliokamilisha vigezo na fomu zimekamilika watapata vyeti vyao, alisema Kimaro. Alisema changamoto iliyopo wananchi wengiwanahitaji hadi panapotokea mahitaji ndio wanatafuta vyeti. Kimaro alisema hivi karibuni Bodi ya Mikopo yaElimu ya Juu HESLB imefungua dirisha dogo la usajili ambapo masharti nipamoja na waombaji kuwa na vyeti vya kuzaliwa hatua iliyofanya wengi wafikekuvitafuta. Aliwashauri Watanzania wajenge mazoea ya kutafutavitambulisho muhimu kwao wasisubiri hadi kuwapo changamoto. Ofisa wa TLS, Salma Mpeta, alisema wamekuwawakipokea zaidi ya watu 300 kwa siku ambao wengi wamekuwa wakifika kupataviapo. Alisema TLS lengo lake kuu ni kutoa msaada wakisheria, lakini katika maonesho wamekuwa wakipokea idadi kubwa ya wanaotakaviapo badala ya msaada wa kisheria. Tunaomba wananchi waje wapatiwe msaada wakisheria, tunahitaji kuwasaidia kwa sababu wengi wanashindwa huko mitaani kwasababu ya gharama, alisema Salma. Watoaji huduma Nida, Rita, TLS, Uhamiajiwamelalamikia ukosefu wa vielelezo kwa wananchi wanaofika kutaka Vitambulisho. Alisema wengi wao hawana taarifa zao sahihi nahawafahamu umri wa wazazi wao.  <topic>: KITAIFA 